ประกาศเทศบาลตำบลหนองไผ่ประกาศเทศบาลตำบลหนองไผ่เรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับการจัดระบบข้อมูลข่าวสารส่วนบุคคลของหน่วยราชการส่วนท้องถิ่น[๑] ด้วยพระราชบัญญัติข้อมูลข่าวสารของทางราชการ พ.ศ. ๒๕๔๐ มาตรา ๒๓ (๓)กำหนดให้หน่วยงานของรัฐจัดให้มีการพิมพ์ในราชกิจจานุเบกษาและการตรวจสอบแก้ไขให้ถูกต้องอยู่เสมอเกี่ยวกับการจัดระบบข้อมูลข่าวสารส่วนบุคคลประเภทบุคคลที่มีการจัดเก็บข้อมูลไว้ ลักษณะของการใช้ข้อมูลตามปกติวิธีการขอเข้าตรวจดูข้อมูลข่าวสารของเจ้าของข้อมูลวิธีการขอให้แก้ไขเปลี่ยนแปลงข้อมูลและแหล่งที่มาของข้อมูลเพื่อปฏิบัติตามพระราชบัญญัติข้อมูลข่าวสารดังกล่าวเทศบาลตำบลหนองไผ่จึงได้จัดระบบข้อมูลข่าวสารส่วนบุคคลของหน่วยงานราชการส่วนท้องถิ่นดังต่อไปนี้(๑) ประเภทของบุคคลที่มีการจัดเก็บข้อมูลไว้๑. นายกเทศมนตรีตำบล และรองนายกเทศมนตรีตำบล เลขานุการนายกเทศมนตรีตำบลที่ปรึกษานายกเทศมนตรีตำบล๒. ประธานและรองประธานสภาเทศบาล๓. สมาชิกสภาเทศบาลตำบล๔. เลขานุการสภาเทศบาลตำบล๕. พนักงานเทศบาล สังกัดเทศบาล๖. พนักงานจ้างตามภารกิจ สังกัดเทศบาลตำบล๗. พนักงานจ้างทั่วไป สังกัดเทศบาลตำบล๘ บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตเทศบาลตำบล๙. ผู้ประกอบการหรือนิติบุคคลที่เป็นคู่สัญญากับเทศบาลตำบล(๒) ประเภทของระบบข้อมูลข่าวสารส่วนบุคคล๑. ข้อ ๑ - ๔ ตามข้อ (๑) สมุดทะเบียนประวัติ๒. ข้อ ๕ - ๗ ตามข้อ (๑) สมุดประวัติ/แฟ้มประวัติ/บัตรประวัติ๓. ข้อ ๘ - ๙ ตามข้อ (๑) ทะเบียนภาษีต่าง ๆ ใบเสร็จรับเงินฎีกาเบิกจ่ายเงินและสัญญาจ้างต่าง ๆ(๓) ลักษณะการใช้ข้อมูลตามปกติ(๑) ข้อ ๑ ตามข้อ (๑) ใช้ในการบริหารกิจการของเทศบาลตำบล(๒) ข้อ ๒ - ๔ ตามข้อ (๑) ใช้ในการควบคุมตรวจสอบการทำงานของนายกเทศมนตรีตำบลและรองนายกเทศมนตรีตำบล(๓) ข้อ ๕ - ๗ ตามข้อ (๑) ใช้ในการบริหารงานบุคคลของเทศบาลตำบล(๔) ข้อ ๘ - ๙ ตามข้อ (๑) ใช้ในการบริหารงานทางการเงิน การคลังใช้ในการเบิกจ่ายเงินให้กับคู่สัญญาจ้างเหมาก่อสร้างและใช้เป็นหลักฐานในการเรียกเก็บภาษีประเภทต่าง ๆ การประเมินภาษี ประมาณการรายได้ประจำปีงบประมาณของเทศบาลตำบล(๔) วิธีการขอตรวจดูข้อมูลข่าวสาร๑. ข้อ ๑ - ๔ ตามข้อ (๑) กรอกแบบฟอร์มขอตรวจสอบตามที่เทศบาลตำบลกำหนดและนายกเทศมนตรีตำบลเป็นผู้พิจารณาอนุมัติ๒. ข้อ ๕ - ๗ ตามข้อ (๑) กรอกแบบฟอร์มขอตรวจสอบ ตามที่เทศบาลตำบลกำหนดและปลัดเทศบาลเป็นผู้พิจารณาอนุมัติ๓. ข้อ ๘ - ๙ ตามข้อ (๑) กรอกแบบฟอร์มขอตรวจสอบตามที่เทศบาลตำบลกำหนดและปลัดเทศบาลเป็นผู้พิจารณาอนุมัติ(๕) วิธีการขอให้แก้ไขเปลี่ยนแปลงข้อมูล๑. ข้อ ๑ - ๔ ตามข้อ (๑) ขอแก้ไขเปลี่ยนแปลงข้อมูล ดังนี้ขอแก้ไขเปลี่ยนแปลงข้อมูลโดยการยื่นร้องพร้อมแนบสำเนาเอกสารหลักฐานที่เกี่ยวข้องและขออนุมัติจากปลัดเทศบาลหรือนายกเทศมนตรีตำบลจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป๒. ข้อ ๕ - ๗ ตามข้อ (๑) ขอแก้ไขเปลี่ยนแปลงข้อมูล ดังนี้๑. การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี ว่าด้วยการแก้ไขวันเดือน ปีเกิด ในทะเบียนประวัติข้าราชการ พ.ศ. ๒๕๒๗๒. การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติดังนี้๒.๑รายการเปลี่ยนแปลงหรือเพิ่มเติมที่จะต้องแจ้งให้เทศบาลตำบลทราบเพื่อบันทึกในแฟ้มทะเบียนประวัติพนักงานเทศบาลผ่านการอบรม ดูงาน และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องดังกล่าวให้เทศบาลตำบล จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตร และสำเนาใบแสดงผลการเรียน(Transcript) จำนวน ๓ ชุด- การเปลี่ยนชื่อตัว ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐาน ใบเปลี่ยนชื่อตัว ชื่อสกุล พร้อมกับแนบแบบ ท.ร. ๑๔(สำเนาทะเบียนบ้าน) จำนวน ๓ ชุด- การเพิ่มรายการอื่น ๆ เช่น การได้รับเลือกเป็นพนักงานดีเด่นเป็นต้น ให้ส่งสำเนาประกาศ หรือหลักฐานอื่น ๆ จำนวน ๑ ชุด๒.๒ เอกสารหลักฐานที่ส่งให้เทศบาลตำบล ต้องรับรองสำเนาถูกต้องตามระเบียบสำนักนายกรัฐมนตรี พ.ศ. ๒๕๒๖ ข้อ ๓๑ ทุกครั้ง๓. ข้อ ๘ - ๙ ตาม (๑) ขอแก้ไขเปลี่ยนแปลงข้อมูล ดังนี้- ขอแก้ไขเปลี่ยนแปลงข้อมูลโดยการยื่นคำร้องพร้อมแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลหรือนายกเทศมนตรีตำบลจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๖) แหล่งที่มาของข้อมูล(๑) ข้อ ๑ - ๔ ตาม (๑) เจ้าของประวัติ(๒) ข้อ ๕ - ๗ ตาม (๑) เจ้าของประวัติ/คำสั่งแต่งตั้ง ย้ายเลื่อนขั้นเงินเดือน เลื่อนระดับ และคำสั่งอื่น ๆ ของต้นสังกัด(๓) ข้อ ๘ ตาม (๑) การสำรวจและการยื่นแบบแสดงรายการเสียภาษี(๔) ข้อ ๙ ตาม (๑) จากสัญญาจ้างเหมาประกาศณ วันที่ ๒๓ พฤษภาคม พ.ศ. ๒๕๕๖ประทีป หีบแก้วนายกเทศมนตรีตำบลหนองไผ่ปริยานุช/ผู้จัดทำ๒๕ มิถุนายน๒๕๕๖อุษมล/ผู้ตรวจ๒๘ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๓ ง/หน้า ๖๑/๒๐ มิถุนายน ๒๕๕๖